gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl en gl gl en gl gl gl gl gl gl gl gl pt es fr gl gl gl es ca pt es gl pt es gl gl en en pt pt sv de en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - 'Se resides, decides'
Cuarta feira, 05 de outubro de 2022
Reforma da Lei Electoral: Sufraxio exterior
Profesores, artistas e históricos intelectuais como Pousa Antelo amparan unha plataforma para exixir que o voto sexa un "dereito de residencia, non de sangue".
Avelino Pousa Antelo é un dos asinantes da iniciativa
O histórico intelectual Avelino Pousa Antelo, a académica da lingua Margarita Ledo Andión ou o economista Vítor Moro son algúns dos coñecidos profesionais do noso país que amparan publicamente a plataforma 'Se resides, decides', constituída a semana pasada e que defende e traballa para que o voto sexa un "dereito de residencia, non de sangue".
Segundo informan, "a iniciativa aspira a dar resposta ao amplo sentir cidadán crítico coas manifestas eivas do actual sistema electoral, que recoñece dereito pleno a colectivos que residen no exterior e cuxo único vínculo co país consiste precisamente no exercicio do dereito a voto ao tempo que mingua, ou directamente nega, dereitos a colectivos que residen de forma permanente no país (mariñeiros, penados, inmigrantes)".
Xa que logo, procurará "a reforma en profundidade da actual Lei Orgánica de Réxime Electoral Xeral (LOREG, 5/1985) e que os dereitos que se recoñezan ás persoas de orixe galega que residen de maneira permanente no estranxeiro se regulamenten de acordo con esa situación. "Trátase como é sabido dun problema que a nosa sociedade arrastra dende hai moito tempo e que nos últimos anos adquiriu proporcións que dificilmente pode admitir unha sociedade que se reclama democrática", afirman.
Campaña en dúas fases
Para conseguir o obxectivo que perseguen, a plataforma prevé desenvolver unha campaña en dúas fases: A primeira, que culminará o 1 de marzo, día das eleccións, diríxese ás formacións que presentan candidatura "para os instar a adquiriren o compromiso público e firme de iniciar, inmediatamente a seguir a constitución do próximo Parlamento, todas as xestións que estean ao seu alcance (tanto no eido autonómico como no estatal) para que a LOREG de 1985 sexa inmediatamente derrogada".
Na segunda, 'Se resides, decides' traballará para que a nova lei contemple as súas reivindicacións, que considera comparte a "esmagadora maioría da sociedade galega". Con esta perspectiva, actuará "ante os poderes públicos" e realizará unha "ampla campaña de sensibilización social". Dende a plataforma informan que en pouco tempo darán a coñecer o enderezo da sua web, "que estará aberta a todas aquelas persoas e colectivos que queiran prestar o seu apoio á iniciativa".
Avelino Pousa Antelo (presidente da Fundación Castelao)
Fernando Martínez Randulfe (avogado)
Quico Cadaval (director de teatro)
Afonso Eiré (escritor e xornalista)
Miguel Barros (presidente de Promocións Culturais Galegas)
José António Redondo López (profesor)
Uxia Senlle (cantante e compositora)
Eias Torres Feijó (vicerreitor da USC)
Margarita Ledo Andión (profesora)
Antón Reixa (director e produtor de cinema)
Xesus Seixo (secretario Xeral da CIG)
Luís Gonçalez Blasco (professor)
José Alberto Garcia Suarez (professor)
Rosa Verdugo Matês (professora)
Ramom L. Suevos (professor)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto